### Beslutningstema

Under punktet orienteres om fremsendt høringsbrev til forslag til Nationalparkplan 2025-2030 for [adresse].

### Sagsfremstilling

Nationalparkfond Vadehavets bestyrelse har fremsendt forslag til Nationalparkplan 2025-2030 for [adresse] samt tilhørende miljørapport, der er i høring i offentligheden i 12 uger frem til den 9. august 2024. Planen er udarbejdet efterfølgende en idefase, der løb fra den 1. januar 2024 til den 31. marts 2024. I idefasen indkom over 450 ideer, og nationalparkfondens bestyrelse har besluttet hvilke, der skulle indarbejdes i planforslaget.

Planen er inddelt i seks indsatsområder:

1. Natur og landskab

2. Kultur og kulturhistorie

3. Folkesundhed og friluftsliv

4. Undervisning, forskning, natur- og kulturformidling

5. Lokalsamfund, erhverv og turisme

6. Trilateralt vadehavssamarbejde og verdensarv

Planen er alene bindende for nationalparkfondens bestyrelse.

Administrationen har udarbejdet vedlagte høringssvar.

Sagen forelægges samtidig i Klima-, Vækst- og Udviklingsudvalget og i Teknik- og Miljøudvalget.

### Indstilling Fagchefen for Plan og Udvikling indstiller,

|  |  |
| --- | --- |
| at | høringssvaret tages til efterretning. |

### Beslutning

Høringssvaret taget til efterretning.